**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**Тарих, археология және этнология факультеті**

**Қазақстан тарихы кафедрасы**

**Бекітілді**

Тарих, археология және этнология

факультетінің Ғылыми Кеңесінде

Хаттама № « » 2017 ж.

**Факультет деканы\_\_\_\_\_\_\_\_Ногайбаева М.С.**

**« ҚАЗАҚСТАННЫҢ ҚАЗІРГІ ЗАМАНҒЫ ТАРИХЫ» ПӘНІ БОЙЫНША БАКАЛАВРИАТТЫҢ БАРЛЫҚ БАҒЫТТАҒЫ**

**МАМАНДЫҚТАРЫНА АРНАЛҒАН Midterm Exam**

**бағдарламасы**

АЛМАТЫ, 2017

Бакалавриаттың барлық бағыттағы мамандықтарына арналған бағдарлама ҚР ГОСО негізінде дайындалған.

Бағдарлама Қазақстан тарихы кафедрасының отырысында

қарастырылған

Хаттама № \_\_\_\_\_\_\_\_, 2017 ж.

Кафедра меңгерушісі Б.К.Кәрібаев

Факультетті методбюросының

Отырысында мақұлданды

Хаттама №\_\_\_\_\_\_, 2017 ж.

Методбюро төрайымы Н.А. Тасилова

Бағдарлама факультеттің Ғылыми

Кеңесінде бекітілді

\_\_\_\_\_\_\_\_\_\_\_ 2017 ж.

Ғылыми Кеңес төрайымы М.С. Ноғайбаева

Ғалым хатшы Г.Е. Абикенова

ҚР ГОСО сәйкес бакалавриаттың жаратылыстану және гуманитарлық ғылымдардың барлық мамандықтары білім беру бағдарламасының 8 аптасында жинақталған білімдерін игеру нәтижелерін Midterm Exam (Аралық бақылау) тапсырмаларына арналған бақылауымен аяқтайды. «Қазақстанның қазіргі заманғы тарихы» пәні бойынша нәтижелерін Midterm Exam (Аралық бақылау) тапсырмалары оқу бағдарламасы мен оқу жоспарының талаптарына сай құрастырылған.

Midterm Exam (Аралық бақылау) мамандықтардың оқу жоспары мен академиялық күнтізбеде көрсетілген уақытқа сай мерзімінде өткізіледі.

Midterm Exam (Аралық бақылау) нәтижелері бойынша бакалавр максималды 100 баллдық жүйемен алады. Әл-Фараби атындағы ҚазҰУ Академиялық саясатына сай бекітілген ережелердің негізінде тапсырады.

«Қазақстанның қазіргі заманғы тарихы» пәнінің мазмұнына арналған негізгі талаптар:

Бакалаврға Ұлы Дала елі аумағындағы тарихи үдерістің бастаулары, негізгі кезеңдері мен ерекшеліктері туралы объективті мағлұмат беру. Қазақстанда тәуелсіз мемлекеттіліктің қалыптасуы мен дамуы, рухани мәдениет, этногенез сабақтастығы мәселелеріне бағыттау. Тарихтың іргелі мәселелерінің мәнін жеткізу. Тарихи танымның ғылыми әдістерін пайдалануға студенттерді үйрету және олардың ғылыми көзқарасы мен азаматтық ұстанымын қалыптастыру.

Оқу нәтижелері:

1. ХХ ғасырдың басындағы өзекті және тарихи маңызды оқиғалар: Ұлттық мемлекетті құру жолындағы азаттық қозғалыстар.

2. Қазақ мемлекеттілігінің түп-тамыры, дамуы мен сабақтастығы.

3. Кеңестік Қазақстанның қалыптасуының тарихи бастауы.

4. ХХ ғасырдың басындағы Қазақстандағы тәуелсіздік үшін күрес, Алаш қозғалысы және оның жетекшілері.

5. Кеңестік Қазақстанның қалыптасуы мен модернизациялануы.

**Midterm Exam (Аралық бақылау) тапсырмалары:**

**Midterm Exam** – тапсырмалары үшін ең жоғары 100 балл қойылады.

**Midterm Exam** – тапсырма жазбаша билеттерде берілген танымдық, ғылыми көзқарасын қалыптастыруға арналған 3 сұрақтан тұрады. Жазбаша тапсырма (3 сұрақтың әрқайсысына 34, 33, 33 баллдан) - 100 балл қойылады.

Талаптары:

- Сұрақтарды қарастыруда тақырыптың өзектілігін аша білу;

- Кешенді талдау әдісін пайдалану;

- Тарихнамасын жан-жақты қарастыру;

-Деректерін талдап көрсету;

-Сұраққа жүйелі, жан-жақты, нақты талдау жасау арқылы жауап беру;

-Тақырып бойынша негізгі қорытынды, тұжырым мен ұсыныстарды нақты көрсету.

**«Қазақстанның қазіргі заманғы тарихы» курсы бойынша**

**Midterm Exam сұрақтары**

**1- билет**

1. «Қазақстанның қазіргі заманғы тарихы» пәні қоғамдық тарихи сананы қалыптастырудағы маңызын айшықтаңыз.
2. Қазақстанның ұлттық бірегейлігі мен мәдени тұтастығы жолындағы бағыттарды сипаттаңыз.
3. Ауған соғысы және оған қазақстандықтардың қатысуы туралы баяндаңыз

**2- билет**

1. Қазақстанның қазіргі заманғы тарихының Ұлы Дала тарихымен сабақтастығын баяндаңыз.

2. ХХ ғасыр басындағы қазақ қоғамдық саяси ойының дамуын сипаттаңыз.

3. Қазақтардың Қытайға, Ауғанстанға және т.б. аймақтарға жаппай иммиграциясының себептері мен салдарын талдаңыз

**3- билет**

1. ХХ ғасыр басындағы мемлекеттілік идеясының жаңғыруының алғышарттарын атаңыз.

2. Қазақстанның қазрігі заманғы тарихын дүниежүзілік тарихи оқиғалар аясында қарастырыңыз.

3. Бірінші орыс революциясының қоғамдық-саяси қозғалысқа әсерін талдаңыз

**4- билет**

1. Қазақстанның қазіргі ұлттық идеясының тарихи бастауларын білудің маңызын ашыңыз.

2. Қазақ зиялыларының қалыптасуы: әлеуметтік құрамы, білімімен қызметі туралы баяндаңыз.

3. Қырғыз (Қазақ) АКСР –нің территориялық аймағының «жоғарыдан» белгіленуі туралы баяндаңыз

**5- билет**

1. 1916 жылғы ұлт-азаттық көтеріліс, оның себептері, қозғаушы күштері, басталуы, барысы және негізгі кезеңдері туралы баяндаңыз

2. Кеңес Одағының батыры атанған қазақстандықтар мен қатардағы жауынгерлердің ерліктерін талдаңыз

3. Экологиялық дағдарыстар және Семей полигонындағы ядролық сынақтардың зардаптарын талдаңыз

**6- билет**

1. Ресейдегі ақпан буржуазиялық-демократиялық революциясының Қазақстанға ықпалының ерекшелігін көрсетіңіз

2. Жаңа заман дәуіріндегі ұлттық идея, ұлттық мемлекеттіліктің қалыптасу эволюциясын қарастырыңыз

3. Кеңес өкіметін заңдастыру шаралары мен Қазақстанды кеңестендіру ерекшеліктерін талдаңыз.

**7- билет**

1. Қазақ зиялылыларының ұлттық өкімет құру жолындағы іс-әрекеттері және «Алаш» қозғалысының тарихи мәнін талдаңыз

2. Меншіктен айыруға және күштеп ұжымдастыруға қарсы халық наразылығы мен көтерілістер – ұлт-азаттық қозғалыстар жалғасы екендігін дәлелдеңіз

3. Мәдениеттегі солақай және біржақты большевиктік тұжырымдаманың үстемдік алуын көрсетіңіз

**8- билет**

1. Қазақстан тарихнамасындағы Алаш қозғалысы қайраткерлерінің еңбектерінің тарихи маңызын көрсетіңіз.

2. Көшпелі және жартылай көшпелі қазақ шаруалары қожалықтарын күшпен отырықшылыққа көшірудің зардаптарын талдаңыз

3. 1955, 1962 жылдарда шетелдік қазақтардың Қазақстанға оралуына тарихи көзқарасты талдаңыз

**9- билет**

1. Ф.И.Голощекиннің «Кіші Қазан» идеясы және оның қатерлі мазмұнын талдаңыз

2. Кеңес өкіметінің білім және ғылым саласындағы реформаларының қайшылықтарын ашып көрсетіңіз

3. Екінші дүниежүзілік соғыстың ащы қорытындылары мен тағылымды сабақтарын баяндаңыз

**10- билет**

1. Алаш зиялыларына қарсы қуғын-сүргін – қазақ ұлтын рухсыздандырудың және мәңгүрттендірудің бастауы екендігін негіздеңіз

2. Соғысқа дейінгі Қазақстандағы қоғамдық-саяси және мәдени-рухани ахуалды ашып көрсетіңіз

3. Республика өңіріндегі ядролық сынақтар және олардың зардаптарын талдаңыз

**11- билет**

1. Е.Б.Бекмаханов, Қ.И.Сәтбаев, Б.Сүлейменов және т.б. ғалымдардың еңбектерінен «қылмыстық» істерді іздестірудің зардаптарын анықтаңыз

2. Н.Хрущевтың «жылымығы» жылдарындағы Қазақстанның қоғамдық-саяси өміріндегі өзгерістерді талдаңыз

3. Ауыл шаруашылығын басқару мен ұйымдастырудың өмірге жақын жаңа түрлерін енгізуге бағытталған біржақты бастамалар және олардың сәтсіздіктерін ашып көрсетіңіз

**12- билет**

1. Барлық саладағы «кеңестік цензураның» күшеюінің адамдар санасына тигізген кері әсерлерін талдап көрсетіңіз

2. Жоғарғы және арнаулы орта білім беретін оқу орындарының ашылуы мен маңызын талдаңыз

3. Тоқырау жылдарындағы ғылым, әдебиет және өнер саласындағы жетістіктер мен олардың қайшылықты сипатын ашыңыз

**13- билет**

1. КСРО мен ҚазКСР арасындағы территориялық мәселелерді шешудегі қайшылықтарға талдау жасаңыз

2. Қайта құру мен жариялылықтың экономикаға әсерін талдаңыз

3. Қазақ саяси элитасының (Әлихан Бөкейхан, Мыржақып Дулат, Ахмет Байтұрсын, Шәкәрім Құдайбердіұлы және т.б.) қазақ халқының тарихы мен мәдениетін зерттеудегі рөлі.

**14- билет**

1. Кеңестер Одағының ыдырауы және Тәуелсіз Мемлекеттер Достастығының (ТМД) құрылуы туралы баяндаңыз

2. Зияткерлік қоғамның жасампаз тұлғасын қалыптастырудағы тарих ғылымының алатын орынын көрсетіңіз.

3. ХХ ғасыр басындағы қазақ қоғамдық саяси ойдың дамуын сипаттаңыз.

**15- билет**

1. ХХ ғасырдың басындағы «Айқап» журналы мен «Қазақ» газетінің маңыздылығын анықтаңыз.

2. Алтын Ордан мен Қазақ хандығының тәуелсіз мемлекетке ұласуының тарихи сабақтастығы жайында баяндаңыз

3. Жоспарлы экономикадан нарықтық экономикаға көшудің негізгі бағыттарын көрсетіңіз

**Оқу-әдістемелік қамтамассыз етілуі**

**Ұсынылатын әдебиеттер тізімі:**

**Негізгі:**

1.Движение Алаш. /Сборник документов и материалов /. Алаш қозғалысы. /Құжаттар мен материалдар жинағы/. В 4 –х томах. 1-4 тт. - Алматы, 2004, 2005, 2010.

2. Қазақстан тарихы: Лекциялар курсы. – Алматы: Нұрпресс, 2011.

3. Қазақстанның қазіргі заман тарихы. Хрестоматия. (1917-1939). 1т. - Алматы, 2007.

4.Назарбаев Н.Ә. Тарих толқынында. Алматы: Атамұра, 1999.

5.Қазақстан (Қазақ елі) тарихы. – 4 кітаптан тұратын оқулық. - Алматы: Қазақ университеті, 2016.

6.Ұлы Дала тарихы: учебное пособие. – Астана: Zhasyl Orda, 2015.

7.Тәуелсіз Қазақстан тарихы: Хрестоматия. – Алматы: Қазақ университеті, 2013.

**Қосымша:**

1.Алашорда. Фотоальбом. Алматы, 2012.

2.Омарбеков Т.О. Голодомор в Казахстане. Хрестоматия. Алматы, Қазақ университеті, 2013.

3. Койгелдиев М.К. Сталинизм и репрессии в Казахстане 1920-1940-х годов. Алматы, 2009.

4.Назарбаев Н.Ә. Қазақстан – 2050. Новый политический курс состоявшегося государства. Послание Президента РК народу Казахстана. 14 декабря 2012 года. - Алматы, 2012.

5. Назарбаев Н.Ә. Қазақстан Республикасының  Тәуелсіздігі – Мәңгілік Елдің Ұлы тарихы. Тәуелсіздік күніне орай салтанатты шарада сөйлеген сөзі. - Егемен Қазақстан, 16 желтоқсан 2014.

6. Казахстан в новой глобальной реальности: рост, реформы, развитие. Послание Президента РК Н.А.Назарбаева народу Казахстана. 30 ноября 2015 года. Қазақстан жаңа жаһандық нақты ахуалда: өсім, реформалар, даму. Қазақстан Республикасының Президенті-Елбасы Н.Ә.Назарбаевтың Қазақстан халқына Жолдауы. 2015 жылғы 30 қараша. Алматы, 2015.

7.Размышления у подножья Ұлытау. Интервью Президента РК Н.А. Назарбаева агенству «Хабар». КазИнформ, 2014.

8. Қазақстан тарихы: Оқу құралы. – Алматы: ҚазМемҚызПУ, 2012

9. Рысбекова С. Т. Социальная модернизация традиционного общества в Казахстане (1920-1936 гг.). – Алматы: «Арыс», 2013.